НАЦРТ

На основу члана 32. став 1.тачка 3. Закона о локалној самоуправи („Службени гласник РС“ бр. 129/2007, 83/2014-др.закон, 101/2016-др.закон и 47/2018), члана 7, 11, и 18. Закона о финансирању локалне самоуправе ("Сл. гласник РС", бр. 62/2006, 47/2011, 93/2012, 99/2013 - усклађени дин. изн., 125/2014 - усклађени дин. изн. и 95/2015 - усклађени дин. изн. 104/2016 - усклађени дин. изн. 96/2017- усклађени дин. изн. 89/2018 - усклађени дин. изн. и 95/2018 - др. закон)) и члана 40. став 1. тачка 3. Статута општине Оџаци („Службени лист општине Оџаци“ бр. 2/2019), Скупштина општине Оџаци, на \_\_\_\_\_.седници одржаној дана \_\_\_.12.2019.године, донела је

ОДЛУКУ

О ЛОКАЛНИМ КОМУНАЛНИМ ТАКСАМА

Члан 1.

Овом Одлуком уводе се локалне комуналне таксе на територији општине Оџаци и утврђују се обвезници, висина, олакшице, рокови и начин плаћања.

Члан 2.

Обвезник локалне комуналне таксе јесте корисник права, предмета и услуга за чије је коришћење законом и овом одлуком прописано плаћање таксе по Тарифи која је саставни део ове Одлуке.

Члан 3.

Таксена обавеза настаје даном почетка коришћења права, предмета и услуга, за чије је коришћење прописано плаћање локалне комуналне таксе и траје док траје коришћење права, предмета и услуга.

Члан 4.

Локална комунална такса се утврђује у различитој висини зависно од врсте делатности обвезника, величине правног лица у смислу закона којим се уређује рачуноводство.

Члан 5.

Локална комунална такса се утврђује у различитој висини зависно од врсте делатности обвезника, врсте делатности, површине и техничко - употребних карактеристика објеката, величине правног лица у смислу закона којим се уређује рачуноводство, и по деловима територије, односно у зонама, дефинисаним Одлуком о утврђивању елемената пореза на имовину за територију општине Оџаци, у којима се налазе објекти, предмети или врше услуге за које се плаћа такса.

Члан 6.

Локане комуналне таксе уводе се за:

1. Истицање фирме на пословном простору;

2. Држање моторних, друмских и прикључних возила осим пољопривредних возила и машина;

3. Држање средстава за игру („забавне игре“);

Члан 7.

Фирма у смислу ове одлуке, јесте сваки истакнути назив или име које упућује на то да правно или физичко лице обавља одређену делатност.

Ако се на једном пословном објекту налази више истакнутих фирми истог обвезника такса се плаћа само за једну фирму.

За сваку фирму истакнуту ван пословног објекта плаћа се такса за сваку истакнуту фирму.

Члан 8.

Локалне комуналне таксе се утврђују у годишњем износу, односно сразмерно времену коришћења права, предмета и услуга.

До доношења решења надлежног органа обвезник таксе је дужан да у наредној години плаћа аконтацију таксе у висини обавезе утврђене за месец децембар претходне године.

Утврђени износи из тарифе локалне комуналне таксе усклађују се годишње, са годишњим индексом потрошачких цена, који објављује републички орган надлежан за послове статистике.

Члан 9.

Обвезник локалне комуналне таксе која се наплаћује у годишњем износу дужан је да поднесе пријаву за утврђивање обавезе по основу локалне комуналне таксе надлежном органу у року од 15 дана од дана почетка коришћења права, предмета и услуга за које је уведена такса.

Обвезник локалне комуналне таксе дужан је да сваку насталу промену пријави надлежном органу у року од 15 дана од дана настале промене.

У случају да обвезник не поднесе пријаву у року утврђеном у ставу 1. овог члана, надлежни орган ће донети Решење на основу података надлежног органа који врше упис у регистар и на основу службених података којима располаже општинска управа или други државни орган.

Члан 10.

У погледу начина утврђивања локалне комуналне таксе, обрачунавања, наплате, рокова за плаћање, обрачуна камате, застарелости и других питања, примењују се одредбе Закона о пореском поступку и пореској администрацији.

За све што није посебно регулисано овом Одлуком примењиваће се одредбе Закона о финансирању локалне самоуправе.

Члан 11.

Државни органи и организације, органи и организације територијалне аутономије и јединице локалне самоуправе ослобођени су плаћања локалних комуналних такси за коришћење права, предмета и услуга.

Члан 12.

Утврђивање и наплату локалне комуналне таксе врши Општинска управа - Одељење за финансије и јавне приходе.

Утврђивање и наплату комуналне таксе за држање моторних, друмских и прикључних возила, осим пољопривредних возила и машина, врши Министарство унутрашњих послова- Полицијска станица Оџаци, приликом регистрације возила.

Члан 13.

Утврђује се Тарифа локалних комуналних такси за коришћење појединих права, предмета и услуга.

**ТАРИФА ЛОКАЛНИХ КОМУНАЛНИХ ТАКСИ**

**ТАРИФНИ БРОЈ 1.**

Комунална такса за истицање фирме на пословном простору утврђује се у годишњем износу за:

**I** Микро, мала правна лица и предузетнике који имају годишњи приход преко 50.000.000,00 динара, као и за средња и велика правна лица према табели:

|  |  |  |
| --- | --- | --- |
| Редни  број | Обвезник | Износ (динара) |
| 1. | Микро, мала правна лица и предузетници | 18.100,00 |
| 2. | Средња правна лица | 47.800,00 |
| 3. | Велика правна лица | 83.850,00 |

**II** Микро, мала, средња, велика правна лица и предузетнике који обављају следеће делатности према табели:

|  |  |  |
| --- | --- | --- |
| Редни  број | Обвезник | Износ (динара) |
| 1. | Банкарства | 223.000,00 |
| 2. | Осигурања имовине и лица | 308.000,00 |
| 3. | Производње и трговине нафтом и дериватима нафте | 350.000,00 |
| 4. | Производње и трговине на велико дуванским производима | 350.000,00 |
| 5. | Поштанских услуга | 131.500,00 |
| 6. | Мобилних и телефонских услуга | 393.000,00 |
| 7. | Електропривреде | 436.200,00 |
| 8. | Казина и коцкарнице | 436.200,00 |
| 9. | Кладионице | 308.000,00 |
| 10. | Ноћни барови и дискотеке | 88.100,00 |

Н А П О М Е Н А

1. Обвезници таксе за истицање фирме на пословном простору су правна лица и предузетници.

2. Предузетници и правна лица која су према закону којим се уређује рачуноводство разврстана у микро и мала правна лица, а имају годишњи приход до 50.000.000,00 динара не плаћају комуналну таксу за истицање фирме на пословном простору.

3. Правним лицима која су у поступку ликвидације, а не обављају делатност, утврђује се локална комунална такса за истицање фирме до дана објављивања одлуке о покретању поступка ликвидације у складу са законом којим се уређује ликвидација привредних субјеката.

4. Такса по овом тарифном броју утврђује се годишње, посебним решењем надлежног органа, односно сразмерно времену истицања фирме, а плаћа се месечно у висини 1/12 годишњег износа и то до 15. у месецу за претходни месец.

5. Обвезник таксе из овог тарифног броја, са седиштем на територији општине Оџаци, који има више истакнутих фирми или назива ван пословног седишта, за сваку пословну јединицу плаћа 50% од износа таксе из овог тарифног броја.

6. Пословне јединице правних лица и предузетника који су разврстани према закону којим се уређује рачуноводство а које немају седиште на територији општине Оџаци, за прву отворену пословну јединицу плаћају таксу у пуном износу а за сваку следећу пословну јединицу плаћају 5о% од утврђеног износа.

7. Предузетницима који су привремено одјавили обављање делатности умањује се годишњи износ таксе из овог тарифног броја за време трајања привремене одјаве.

**ТАРИФНИ БРОЈ 2.**

За држање моторних друмских и прикључних возила, осим пољопривредних возила и машина, приликом регистрације возила плаћа се комунална такса у износима, према табели:

|  |  |  |
| --- | --- | --- |
| Редни број | Врста возила | Износ таксе (динара) |
| **1.** | **ТЕРЕТНА ВОЗИЛА** |  |
| 1.1 | За камионе до 2 т носивости | 1.730,00 |
| 1.2 | За камионе од 2 т до 5 т носивости | 2.300,00 |
| 1.3 | За камионе од 5 т до 12 т носивости | 4.020,00 |
| 1.4 | За камионе преко 12 т носивости | 5.740,00 |
| **2.** | **ЗА ТЕРЕТНЕ И РАДНЕ ПРИКОЛИЦЕ (ЗА ПУТНИЧКЕ АУТОМОБИЛЕ)** | 560,00 |
| **3.** | **ПУТНИЧКА ВОЗИЛА** |  |
| 3.1 | До 1.150цм3 | 570,00 |
| 3.2 | Преко 1.150цм3 до 1.300ц3 | 1.140,00 |
| 3.3 | Преко 1.300цм3 до 1.600цм3 | 1.720,00 |
| 3.4 | Преко 1.600цм3 до 2.000цм3 | 2.300,00 |
| 3.5 | Преко 2.000цм3 до 3.000цм3 | 3.470,00 |
| 3.6 | Преко 3.000цм3 | 5.740,00 |
| **4.** | **МОТОЦИКЛИ** |  |
| 4.1 | до 125цм3 | 460,00 |
| 4.2 | преко 125цм3 до 250цм3 | 680,00 |
| 4.3 | преко 250цм3 до 500цм3 | 1.140,00 |
| 4.4 | преко 500цм3 до 1.200цм3 | 1.390,00 |
| 4.5 | преко 1.200цм3 | 1.720,00 |
| **5.** | **АУТОБУСИ И КОМБИ БУСЕВИ (по регистрованом седишту)** | 50,00 |
| **6.** | **ПРИКЉУЧНА ВОЗИЛА, ТЕРЕТНЕ ПРИКОЛИЦЕ, ПОЛУПРИКОЛИЦЕ И СПЕЦИЈАЛНЕ ТЕРЕТНЕ ПРИКОЛИЦЕ ЗА ПРЕВОЗ ОДРЕЂЕНИХ ВРСТА ТЕРЕТА** |  |
| 6.1 | 1 т носивости | 460,00 |
| 6.2 | Од 1 т до 5 т носивости | 800,00 |
| 6.3 | Од 5 т до 10 т носивости | 1.090,00 |
| 6.4 | Од 10 т до 12 т носивости | 1.500,00 |
| 6.5 | Носивости преко 12 т | 2.300,00 |
| **7.** | **ВУЧНА ВОЗИЛА (ТЕГЉАЧИ) чија је снага мотора** |  |
| 7.1 | До 66 киловата | 1.720,00 |
| 7.2 | Од 66-96 киловата | 2.300,00 |
| 7.3 | Од 96-132 киловата | 2.900,00 |
| 7.4 | Од 13-177 киловата | 3.470,00 |
| 7.5 | Преко 177 киловата | 4.610,00 |
| **8.** | **ЗА РАДНА ВОЗИЛА, СПЕЦИЈАЛНА АДАПТИРАНА ВОЗИЛА ЗА ПРЕВОЗ РЕКВИЗИТА ЗА ПУТУЈУЋЕ ЗАБАВЕ, РАДЊЕ И АТЕСТИРАНА СПЕЦИЈАЛИЗОВАНА ВОЗИЛА ЗА ПРЕВОЗ ПЧЕЛА** | 1.140,00 |

Н А П О М Е Н А

1. Обвезник из овог тарифног броја је правно лице, предузетник и физичко лице на чије се име региструје моторно, друмско и прикључно возило.

2. Такса из овог тарифног броја плаћа се једанпут годишње приликом регистрације моторног возила код МУП Републике Србије, ПС Оџаци, на одговарајући рачун у корист буџета општине Оџаци (унапред за годину дана).

3. Ималац моторног возила дужан је да приликом регистрације моторног возила поднесе надлежном органу за регистрацију доказ о плаћеној такси по овом тарифном броју на одговарајући рачун.

4. Таксу из тачке 3. Овог Тарифног броја не плаћају:

- власници путничких возила, особе са инвалидитетом од 80 и више процената телесног оштећења или код којих постоји оштећење које има за последицу неспособност доњих екстремитета од 60 или више процената за прво возило које се на њихово име региструје у току године;

- власници путничких возила родитељи вишеструко ометене деце која су у отвореној заштити, односно о којима родитељи непосредно брину, за прво возило које се на њихово име региструје у току године;

Доказ о испуњењу услова за остваривање права из претходног става ове тачке, издаје надлежни орган за годину за коју се врши регистрација.

**ТАРИФНИ БРОЈ 3.**

За држање средстава за игру (забавне игре), на рачунарима, симулаторима, видео-аутоматима, флиперима и сличним направама које се стављају у погон уз помоћ новца или жетона, као и билијар, пикадо и друге сличне игре у којима учесник не остварује добитак у новцу или стварима већ право на бесплатну игру, плаћа се комунална такса по уређају 55,00 динара дневно.

НАПОМЕНА:

1. Такса по овом тарифном броју утврђује се у дневном износу.

2. Обвезник таксе из овог тарифног броја, је правно лице или предузетник који држи средства и апарате за забавне игре.

3. Таксени обвезник је дужан да пријави држање средстава и апарата за забавне игре Општинској управи, Одељењу за финансије и јавне приходе, пре почетка коришћења средстава за игру.

Пријава садржи:

- за правна лица: порески идентификациони број, матични број правног лица и текући рачун, тачну адресу седишта правног лица; адресу места држања апарата, врсту, марку, тип и серијски број апарата и датум почетка коришћења средстава за игру.

- за предузетнике: порески идентификациони број, назив радње са тачном адресом, делатност, име и презиме власника, ЈМБГ и број личне карте, текући рачун, адресу места држања апарата, врсту, марку, тип и серијски број апарата и датум почетка коришћења средстава за игру.

4. Такса из овог тарифног броја утврђује се решењем које доноси Општинска управа, Одељење за финансије и јавне приходе.

5. Такса по овом тарифном броју плаћа се сразмерно времену коришћења, до 15. у месецу за претходни месец.

Члан 14.

Одлука о локалним комуналним таксама општине Оџаци може се мењати једанпут годишње и то у поступку утврђивања буџета општине за наредну годину.

Изузетно, ова Одлука може се изменити и у случају доношења, односно измене закона или другог прописа којим се уређују изворни приходи јединице локалне самоуправе.

Члан 15.

Надзор над применом одредаба ове одлуке врши Општинска управа, Одељење за финансије и јавне приходе.

Послове инспекцијског надзора над применом одредаба ове одлуке врши Општинска управа - Одељење за инспекцијске послове и заштиту животне средине.

Члан 16.

Ова одлука ступа на снагу осмог дана од дана објављивања у Службеном листу општине Оџаци, а примењиваће се од 01.01.2020.године.

Члан 17.

Ступањем на снагу ове одлуке престаје да важи Одлука о локалним комуналним таксама ("Службени .лист општине Оџаци", бр. 14/2016, 25/2017 и 17/2018).

СКУПШТИНА ОПШТИНЕ ОЏАЦИ

Број: 011- /2019-II

Дана: .12.2019.године

ОЏАЦИ Председник Скупштине,

Горан Ђаковић

О б р а з л о ж е њ е

Правни основ за доношење ове Одлуке налази се у њеној преамбули.

Разлог за њено доношење је прописан у члану 7. Закона о финансирању локалне самоуправе ("Сл. гласник РС", бр. 62/2006, 47/2011, 93/2012, 99/2013 - усклађени дин. изн. 125/2014 - усклађени дин. изн. и 95/2015 - усклађени дин. изн. 104/2016 - усклађени дин. изн. 96/2017- усклађени дин.изн. 89/2018 - усклађени дин.изн. и 95/2018 - др. закон), који прописује да стопе изворних прихода, као и начин и мерила за одређивање висине локалних такси и накнада утврђује скупштина јединице локалне самоуправе својом одлуком, у складу са законом, да одлуку доноси након одржавања јавне расправе, а може је мењати највише једанпут годишње, и то у поступку утврђивања буџета јединице локалне самоуправе за наредну годину. Локалне комуналне таксе се усклађују са годишњим индексом потрошачких цена које објављује Републички завод за статистику за период од 1. октобра текуће године, до 30. септембра наредне године и у складу са Усклађеним највишим износима локалне комуналне таксе за држање моторних друмских и прикључних возила, осим пољопривредних возила и машиина, које објављује Влада Републике Србије за наведени временски период.

У члану 15. Закона о финансирању локалне самоуправе ("Сл. гласник РС", бр. 62/2006, 47/2011, 93/2012, 99/2013 - усклађени дин. изн., 125/2014 - усклађени дин. изн. и 95/2015 - усклађени дин. изн. 104/2016 - усклађени дин. изн. 96/2017- усклађени дин. изн. 89/2018 - усклађени дин. изн. и 95/2018 - др. закон), прописано је да се локалне комуналне таксе могу уводити за:

* истицање фирме на пословном простору,
* држање моторних, друмских и прикључних возила, осим пољопривредних возила и машина и
* држање средстава за игру (забавне игре).

Ступањем на снагу ове одлуке, престаје да важи Одлука о локалним комуналним таксама ("Службени .лист општине Оџаци", бр.16/2012, 17/2013, 4/2014, 23/14, и 20/15).

Средства за спровођење ове одлуке нису потребна